欲之新鄉荅崔顥綦毋潛
作者：李頎
朝代：唐

paragraphs: 數年作吏家屢空，誰道黑頭成老翁。
男兒在世無產業，行子出門如轉蓬。
吾屬交歡此何夕，南家擣衣動歸客。
銅鑪將炙相歡飲，星宿縱橫露華白。
寒風卷葉度滹沱，飛雪布地悲峨峨。
孤城日落見棲鳥，馬上時聞漁者歌。
明朝東路把君手，臘日辭君期歲首。
自知寂寞無去思，敢望縣人致牛酒。